**План- канспект урока беларускай мовы ( 5 клас)**

Якута Аліна Уладзіміраўна,

настаўнік беларускай мовы і літаратуры

першай кваліфікацыйнай катэгорыі

Луцкаўлянскай СШ

**Тэма. Неразвітыя і развітыя сказы**

**Мэты**: садзейнічаць фарміраванню паняцця пра будову простага неразвітага і развітага сказаў, іх ролю ў пэўных тыпах жанраў маўлення; стварыць умовы для развіцця ўменняў дапаўняць неразвітыя сказы даданымі членамі, выяўляць ролю неразвітых і развітых сказаў у маўленні; садзейнічаць выхаванню ў вучняў культуры маўлення і эстэтычнага густу.

**Абсталяванне**: вучэбны дапаможнік, мультымедыйная прэзентацыя “Творчасць В.Бялыніцкага-Бірулі і Івана Хруцкага”, карткі з заданнямі для вучняў, мультыборд.

**Ход урока**

1. **Арганізацыйны момант.**

**ІІ. Актуалізацыя ведаў і праверка дамашняга задання.**

2.1 Праверка тэарэтычных ведаў:

• Якую сінтаксічную адзінку мы зараз вывучаем?

• Што такое сказ?

• Па інтанацыі сказы падзяляюцца на…

• Па мэце выказвання сказы бываюць…

• Што мы называем граматычнай асновай сказа?

• На якія пытанні адказваюць галоўныя члены сказа?

• Якія вы ведаеце даданыя члены сказа?

2.2. Франтальная праверка дамашняга практыкавання. Індывідуальная праца па картках.

Картка 1

Выбраць і запісаць пытанні, на якія адказваюць:

а) дапаўненне;

б) азначэнне;

в) акалічнасць.

*Калі? Чаго? Куды? Каму? Чый? Які? Аб чым? Чаму? Па якой прычыне? Дзе? Каго? Кім? Чым7 Чые? Якія? Адкуль? Аб кім? Каму? Якое?*

Картка 2

Запішыце сказ, падкрэсліце ў ім граматычную аснову і даданыя члены сказа.

*Пасля пахмурных асенніх дзён прыйшоў першы месяц зімы*.

**ІІІ. Вывучэнне новай тэмы.**

3.1.

* Параўнанне сказаў з пр.172. Якія з іх больш поўна характарызуюць прадметы, з’явы, падзеі? Вывады.
* Калектыўнае складанне кластара “Неразвітыя і развітыя сказы”

Сказ называецца

Неразвітым, калі ў ім толькі Развітым, калі ў ім ёсць

галоўныя члены сказа галоўныя і даданыя члены сказа

дзейнік і выказнік дзейнік, выказнік, дапаўненне,

азначэнне, акалічнасць

3.2. Замацаванне на практыцы.

*Прэзентацыя “Творчасць В.Бялыніцкага-Бірулі і Івана Хруцкага”.*

* Слова настаўніка пра жыццёвы і творчы шлях В.Бялыніцкага-Бірулі.

Дэманстрацыя яго работ (слайды 2-6).

* Пр.173. Запісаць назвы карцін В.Бялыніцкага-Бірулі ў сшыткі. Якія з назваў суадносяцца з неразвітымі сказамі? (“Восень”, “Зацвіла калужніца”, “Вясна ідзе”).

Перабудаваць неразвітыя сказы ў развітыя, запісаць іх.

**Фізкультхвілінка**

* Пр.174. Прачытаць тэкст, ужываючы замест пытанняў словы для даведкі.
* Аўтапартрэт І.Хруцкага і яго работы (слайды 7-11).

Заданне: разгледзець нацюрморт “Кветкі і плады”, скласці і запісаць 2-3 развітыя сказы. (Работа ў парах).

* Самастойная работа. Пр.175. Выкарыстоўваючы словы для даведкі, перабудуйце неразвітыя сказы ў развітыя. Зрабіце разбор па членах сказа. (Узаемаправерка, агучванне памылак).
* Творчая работа, складанне тэксту “Мая любімая пара года” з выкарыстаннем неразвітых сказаў.

**ІV. Кантрольна-карэкцыйны этап**.

Выкананне тэставай работы <https://eior.by/catalog_lecture/5-klass/bellan/15.php>

**V. Дамашняе заданне.**

П.24, пр.176.

**VІ.Падвядзенне вынікаў. Рэфлексія. Выстаўленне адзнак.**